gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8957, del 20-11-2020 (2020/9872)

Extracte de la Resolució de 22 de setembre de 2020, del rector, per la qual es convoca el I Concurs Living Sketch.
------------------------------------------------------------------------------------------------------------------

### Dades del document

Número de DOGV
:   8957

Data del DOGV
:   20-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9872


Data del document
:   22-10-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de setembre de 2020, del rector, per la qual es convoca el I Concurs Living Sketch. [2020/9872]  
BDNS(Identif.):530699  
  
Primer. Beneficiaris  
Podran participar en el present concurs totes les persones residents en el territori nacional d'Espanya i amb domicili fiscal en aquest.  
  
  
Segon. Objecte  
La Càtedra Living Architecture, en el seu objectiu de promoure i desenvolupar activitats docents, investigadores i de comunicació que visibilitzen la importància de l'arquitectura en el disseny, construcció i millora de l'hàbitat humà, prestigiant aquesta disciplina en la societat, especialment quant als seus aspectes d'innovació, qualitat i tecnologia; estableix aquest concurs anual perquè els seus participants desenvolupen un dibuix arquitectònic, en el qual s'exploren tant l'expressió artística com la utilització i evocació de determinats productes de la indústria.  
L'objecte d'aquesta primera edició és realitzar un dibuix arquitectònic o obra gràfica en dues dimensions assimilable, en el qual es posen de manifest les possibilitats d'almenys un producte de qualsevol d'aquestes tres col·leccions de la signatura Living Ceramics:  
- Gubi Series: https://livingceramics.com/gubi-series/  
- Balance: https://livingceramics.com/balance/ i https://livingceramics.com/productos/balance/  
- Cava: https://livingceramics.com/productos/cava-mosaic/ i https://livingceramics.com/productos/cava/  
  
Tercer. Bases reguladores  
 Accessibles en http://www.upv.es/contenidos/caliving/   
  
Quart. Quantia  
S'estableixen vint-i-tres premis dotats amb:  
- Un primer premi de 2.000 euros  
- Un segon premi de 1.000 euros  
- Un tercer premi de 500 euros  
- Vint accèssits de 100 euros  
  
Cinqué. Termini de presentació de sol·licituds  
El termini de presentació de sol·licituds estarà obert fins al 10 de gener de 2021.  
  
València, 22 d'octubre de 2020.- El rector de la Universitat Politècnica de València: José Francisco Mora Mas.
Diari Oficial de la Generalitat Valenciana


Sumari del DOGV 8876, del 07-08-2020 (2020/6127)

Notificació de la sentència dictada en el procediment de divorci contenciòs número 658/2018.
--------------------------------------------------------------------------------------------

### Dades del document

Número de DOGV
:   8876

Data del DOGV
:   07-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6127


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el procediment de divorci contenciòs número 658/2018. [2020/6127]  
Vistes per Julia María Mínguez Roca, magistrada-jutgessa del Jutjat de Primera Instància i Instrucció núm. 2 dels de Mislata i el seu partit, les presents actuacions de divorci, seguides amb el núm. 658/18, a instàncies de Juana María Domínguez Miguel representada pel procurador dels tribunals Navarro Tomás i assistida de la lletrada Jordan, contra Shabir Ahemd declarat en situació processal de rebel·lia, així mateix intervé el Ministeri Fiscal, correspon dictar la present resolució.  
Dispositiva  
Estime la demanda interposada per Juana María Domínguez Miguel contra Shabir Ahmed, i declare:  
1. Acordar la dissolució per divorci del matrimoni format per Juana María Domínguez Miguel i Shabir Ahmed.  
2. Pàtria potestat del fill menor i guarda i custòdia s'atribueix l'exercici de manera exclusiva a Juana María Domínguez Miguel.  
3. No s'estableix règim de visites a favor de Shabir Ahmed ni es fixa cap pensió d'aliments en favor del menor.  
Tot això sense pronunciament en matèria de costes.  
Notifiqueu-la a les parts, feu-los saber que no és ferma i que es podrà interposar recurs d'apel·lació tan sols pel fiscal.  
  
I atés que es desconeix el parador del demandat, Shabir Ahmed, s'expedeix el present edicte a fi que li servisca de notificació en forma deguda.  
  
Mislata, 3 de juliol de 2020.- El lletrat de l'Administració de justícia: Gonzalo Sabater Mataix.
Diari Oficial de la Generalitat Valenciana


Sumari del DOGV 8862, del 21-07-2020 (2020/5117)

Informació pública de l'aprovació del projecte de reparcel·lació voluntària del polígon Meseguer, pla parcial murtal II del PGMO.
---------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5117


Data del document
:   10-06-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'aprovació del projecte de reparcel·lació voluntària del polígon Meseguer, pla parcial murtal II del PGMO. [2020/5117]  
Per acord de la Junta de Govern Local de data 28 d'abril de 2020 es va aprovar el Projecte de Reparcel·lació Voluntària del Polígon Meseguer, Pla Parcial Murtal II (APA/PE5) del V.B.E.Q. de Benidorm, promogut per la mercantil MAYSU, S.A., amb la finalitat d'adaptar el Projecte de Reparcel·lació aprovat el 15 d'abril de 2003 a les noves determinacions de l'ordenació urbanística modificada per l'aprovació del Text Refós de la Modificació Puntual del Pla Parcial.   
  
El que es fa públic per a general coneixement fent constar que contra aquest acord que posa fi a la via administrativa, cal interposar, amb caràcter potestatiu, Recurs de Reposició davant aquest Ajuntament, en el termini d'un mes. Així mateix es podrà interposar, en el termini de dos mesos, Recurs contenciós administratiu davant el Jutjat contenciós administratiu d'Alacant, de conformitat amb la Llei 39/2015, d'1 d'octubre, de Procediment Comú de les Administracions Públiques.   
  
  
Benidorm, 10 de juny de 2020.- La regidora delegada d'urbanisme: Lourdes Caselles Domenech.
Diari Oficial de la Generalitat Valenciana


Sumari del DOGV 8925, del 14-10-2020 (2020/7957)

Informació pública de l'adhesió de l'Ajuntament de Corbera a aquesta mancomunitat.
----------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/7957


Organisme emissor
:   Mancomunitat Intermunicipal d'Albalat de la Ribera-Polinya de Xuquer

Tipus de document
:   Anunci

Informació pública de l'adhesió de l'Ajuntament de Corbera a aquesta mancomunitat. [2020/7957]  
El Ple de la Mancomunitat Intermunicipal d'Albalat de la Ribera-Polinyà de Xúquer, en sessió ordinària de 29 de juliol de 2020, de conformitat amb l'article 40.1 de la Llei 21/2018, de 16 d'octubre, de mancomunitats de la Comunitat Valenciana, ha adoptat per majoria absoluta el següent acord:  
  
Primer  
Aprovar l'adhesió de l'Ajuntament de Corbera a la Mancomunitat Intermunicipal d'Albalat de la Ribera-Polinyà de Xúquer, quedant constància de l'acceptació dels estatuts d'aquesta per part de l'ajuntament. Aquesta adhesió produirà efectes a partir de l'1 de gener de 2020.  
  
  
Segon  
Realitzar estudi de viabilitat econòmica que deurà formar part del Pla de gestió integral de residus.  
  
Tercer  
L'adhesió es produeix sense cap càrrega de ningun tipus per a la Mancomunitat Intermunicipal d'Albalat de la Ribera-Polinyà de Xúquer.  
  
Quart  
Publicar aquest acord al Diari Oficial de la Generalitat Valenciana (DOGV), així com inscriure-ho al registre d'entitats locals autonòmic.  
  
  
Cinqué  
Donar trasllat d'aquest acord a l'ajuntament que s'adhereix.  
  
Albalat de la Ribera, 29 de setembre de 2020.- La presidenta: Juani Clos Gimeno.
Diari Oficial de la Generalitat Valenciana


Sumari del DOGV 8801, del 29-04-2020 (2020/3121)

Informació pública de l'actualització del projecte de reparcel·lació forçosa del PRI Colada Cantalar.
-----------------------------------------------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3121


Data del document
:   27-03-2020

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme
    * administració local

Informació pública de l'actualització del projecte de reparcel·lació forçosa del PRI Colada Cantalar. [2020/3121]  
La Junta de Govern Local, en la sessió celebrada el 12 de març de 2020, va acordar:  
Iniciar el tràmit d'exposició pública de l'actualització del projecte de reparcel·lació forçosa del PRI Colada Cantalar. Es pot consultar el contingut d'aquesta actualització del projecte de reparcel·lació durant el termini d'un mes a les oficines d'Urbanisme, situades a la plaça de l'Ajuntament, núm. 4, de dilluns a divendres, de 8.30 a 14.00 hores, tel. 226 747 734. Durant el termini d'exposició pública, els interessats podran formular-hi les al·legacions, observacions i reclamacions que estimen convenients.  
  
Mutxamel, 27 d'abril de 2020.- El regidor delegat de Planejament: Vicente Gomis Domenech.
Diari Oficial de la Generalitat Valenciana


Sumari del DOGV 8717, del 15-01-2020 (2019/11379)

Notificació de la sentència dictada en el rotllo d'apel·lació 269/2019
----------------------------------------------------------------------

### Dades del document

Número de DOGV
:   8717

Data del DOGV
:   15-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11160


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotllo d'apel·lació 269/2019 [2019/11820]  
La Secció Sisena de l'Audiència Provincial de València, ha dictat en el rotllo d'apel·lació número 269/2019 la resolució l'encapçalament i la part dispositiva de la qual és com segueix:  
  
«Sentència número 541  
President: José Antonio Lahoz Rodrigo  
Magistrades: María Mestre Ramos i María Eugenia Ferragut Pérez  
València, 20 de novembre de 2019  
Vistos, davant la Secció Sisena de l'Audiència Provincial de València en grau d'apel·lació, les actuacions de judici ordinari número 1051/2015, seguits davant el Jutjat de Primera Instància número 4 de Gandia, entre parts; d'una, com demandada apel·lant Grupo de Franquícias Dentalis representada per la procuradora Carmen Guillem Ramiro i dirigida per la lletrada Lucia Valcárcel Germes, i d'unes altres, com a demandant apel·lada María Sellens Pardo representada pel procurador Vicente Javier Martínez Mestre i dirigida per la lletrada Luisa Rico Sanchis, com a demandat apel·lat Alberto Oviedo Malo representat pel procurador José María Frau Zocar i dirigida per la lletrada Elena Morales Ávila i com a demandat apel·lat Dentalis Dentem Llevant, SL, no comparegut en aquesta alçada.  
És ponent el magistrat José Antonio Lahoz Rodrigo.  
Disposem  
1r. Desestimem el recurs d'apel·lació interposat per Franquícias Dentalis, SL.  
2n. Confirmem la sentència de 16 de novembre de 2018, del Jutjat de Primera Instància número 4 de Gandia.  
3r. S'imposen a l'apel·lant les costes d'aquesta instància.  
4t. Es decreta la pèrdua del depòsit constituït per a recórrer.  
I al seu temps amb testimoniatge literal de la present resolució, retornen-se les actuacions al jutjat de procedència, per a constància del resolt i subsegüents efectes, emportant-se una altra certificació de la mateixa al rotllo de la seua raó.  
Contra la present resolució no cap cap recurs atesa la quantia, sense perjudici que puga interposar-se recurs de cassació per interés cassació a l'en el termini de 20 dies si en la resolució concorren els requisits establits en els articles 477-2-3r i 477-3 en la redacció donada per la Llei 37/2011, de 10 d'octubre, de 2011 i, en tal cas, recurs extraordinari per infracció processal  
Així, per aquesta la nostra sentència, ho pronunciem, manem i signem.»  
  
I per a la seua publicació en el Diari Oficial de la Generalitat Valenciana, a fi de notificar a la part incompareguda Dentalis Dentem Llevant SL.   
  
València, 29 de novembre de 2019.- La lletrada de l'Administració de justícia: Inmaculada Ripollés Martínez.
Diari Oficial de la Generalitat Valenciana


Sumari del DOGV 8977, del 17-12-2020 (2020/10184)

ACORD d'11 de desembre de 2020, del Consell, pel qual s'autoritza incrementar el límit per a comprometre despeses pluriennals a càrrec del capítol 6 dels programes 422.20, «Ensenyament Primari», i 422.30, «Ensenyament Secundari», adscrits a la Conselleria d'Educació, Cultura i Esport. (VL. 09.006/20-036)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8977

Data del DOGV
:   17-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10979


Data del document
:   11-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de desembre de 2020, del Consell, pel qual s'autoritza incrementar el límit per a comprometre despeses pluriennals a càrrec del capítol 6 dels programes 422.20, «Ensenyament Primari», i 422.30, «Ensenyament Secundari», adscrits a la Conselleria d'Educació, Cultura i Esport. (VL. 09.006/20-036)  
 [2020/10786]  
L'execució prevista de les inversions educatives d'ensenyament primari i secundari, s'ha vist afectada per l'actual situació d'emergència sanitària, per la suspensió de tramitacions i la minoració del ritme d'execució de les obres. Per tot això, i amb la finalitat de reajustar les anualitats de les obres a la seua execució, així com per a iniciar la licitació per tramitació anticipada d'obres i equipament, la Conselleria d'Educació, Cultura i Esports planteja la necessitat d'ampliar el límit quantitatiu per a assumir compromisos de despesa pluriennal, en l'anualitat 2021, amb càrrec al capítol 6 dels programes 422.20, «Ensenyament Primari»·, i 422.30, «Ensenyament Secundari», d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
A aquest efecte i d'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió d'11 de desembre de 2020,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa, per a l'exercici 2021, amb càrrec al capítol 6 dels programes 422.20, «Ensenyament Primari», i 422.30, «Ensenyament Secundari», d'acord amb el següent detall:  
  
  
Anualitat Programa Límit actual Límit modificat  
6195 130.20 13.070.752,00 39.663.785,48  
5062 906.30 10.981.055,00 82.723.766,00  
  
  
  
València, 11 de desembre de 2020  
  
La consellera secretària  
Mónica Oltra Jarque
Diari Oficial de la Generalitat Valenciana


Sumari del DOGV 8857, del 15-07-2020 (2020/5510)

Correcció de les bases per a cobrir en propietat quatre places d'agent de policia local.
----------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5510


Data del document
:   06-03-2020

Organisme emissor
:   Ajuntament de Sueca

Tipus de document
:   Correcció d'errades

Descriptors 

:   * Sueca
    * concurs administratiu

Correcció de les bases per a cobrir en propietat quatre places d'agent de policia local. [2020/5510]  
En el Butlletí Oficial de la Província de València número 46, de 6 de març de 2020 apareixen publicades íntegrament les correccions aprovades per la Resolució d'Alcaldia núm. 349/2020, de 13.02.2020, de rectificació de les bases per a la provisió en propietat de quatre places d'agent de la Policia Local de l'Ajuntament de Sueca, pertanyent a l'escala administració especial, subescala serveis especials, classe policia local i el seus auxiliars, grup C1, pertanyent a l'ampliació de l'oferta d'ocupació pública de 2018, aprovada per la JGL del 11 de març de 2019, publicada en el Butlletí Oficial de la Província de València núm. 65, de 03.04.2019.  
Cosa que es fa pública.  
  
Sueca, 6 de març de 2020.- L'alcalde president: Dimas Francisco Vázquez España.
Diari Oficial de la Generalitat Valenciana


Sumari del DOGV 8970, del 07-12-2020 (2020/10612)

Notificació de la sentència dictada en el judici verbal número 233/2020.
------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10220


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici verbal número 233/2020. [2020/10028]  
Procediment: judici verbal (desnonament precari - 250.1.2) [JVP] - 000233/2020 € ROS  
Demandant: Banco de Sabadell, SA.  
Procuradora: Carmen Rueda Armengot.  
Demandat: ocupants ignorats.  
En aquest procediment de judici verbal desnonament precari, seguit a instàncies de Banco Sabadell, SA, contra ocupants ignorats, s'ha dictat sentència, la còpia íntegra de la qual queda a la disposició de la part demandada, ocupants ignorats, en aquesta oficina judicial, als quals es fa saber que, en contra, s'hi pot interposar un recurs d'apel·lació.  
I, atés que aquest demandat es troba en parador ignorat, expedisc aquest edicte, d'acord amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació en deguda forma.  
  
Alzira, 25 de novembre de 2020.- El lletrat de l'Administració de justícia. Antonio José Jiménez Hurtado.
Diari Oficial de la Generalitat Valenciana


Sumari del DOGV 8907, del 17-09-2020 (2020/6980)

Notificació de la sentència dictada en el judici verbal número 1100/2019.
-------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6980


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1100/2019. [2020/6980]  
María Jesús Pérez Gálvez, secretària del Jutjat de Primera Instància número 3 d'Orihuela.  
En el present procediment seguit a instàncies de Coral Homres contra ocupants desconeguts partit de Los Dolses, s'ha dictat sentència en data 24 de juliol de 2020, la còpia íntegra de la qual queda a la disposició de la part en aquesta oficina judicial, fent-los saber que contra aquesta es pot interposar recurs d'apel·lació en el termini de 20 dies, a comptar des de la publicació del present edicte. Atés que la part demandada es troba en situació processal de rebel·lia, s'expedeix aquest edicte, complint amb el que es disposa en la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i a la protecció de dades, a fi que servisca de notificació de forma deguda.  
I perquè produïsca els efectes de notificació a la part demandada, l'expedisc en el dia de la data; en done fe.  
  
Orihuela, 30 de juliol de 2020.- La secretària judicial: María Jesús Pérez Gálvez.
Diari Oficial de la Generalitat Valenciana


Sumari del DOGV 8978, del 18-12-2020 (2020/10646)

Notificació de la sentència dictada en el procediment de divorci contenciós número 7/2020.
------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10658


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 7/2020. [2020/10500]  
De: Benjamín Cebolla Rosell.  
Procurador: Rafael Francisco Alario Mont.  
Contra: Piero Gabriel Vela Pinedo.  
En aquest procediment de divorci contenciós seguit a instàncies de Benjamín Cebolla Rosell, contra Piero Gabriel Vela Pinedo, s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda formulada per la representació processal de Benjamín Cebolla Rosell, contra Piero Gabriel Vela Pinedo, i declare dissolt, per causa de divorci, el matrimoni format pels cònjuges esmentats, amb tots els efectes legals. Així mateix, pertoca disposar les mesures següents:  
1) L'ús de l'habitatge familiar propietat privativa de Benjamín Cebolla Rosell, siti al carrer Pintor Maella, 32, pis 11, porta 41, de València, en favor de Benjamín Cebolla Rosell.  
2) No s'estableix cap mena de pensió o prestació en favor de cap dels cònjuges.  
Cada part ha d'abonar les costes processals causades a instàncies seues; i les comunes, a mitges.  
Mode d'impugnació: mitjançant un recurs d'apel·lació davant d'aquest jutjat; no obstant això, es portarà a efecte el que s'ha ordenat. El recurs s'ha d'interposar per escrit dins del termini de 20 dies, amb la indicació de la infracció comesa segons el parer del recurrent. Sense aquests requisits, no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del jutjat 4584-0000-02- número del procediment \*\*\*\* - dos últims números de l'any, a l'oficina de Banesto, segons disposa l'LO 1/2009, de 3 de novembre, i acreditar aquesta consignació, llevat que els litigants tinguen concedit el benefici de justícia gratuïta. Si no s'efectua el depòsit, el defecte serà esmenable dins del termini de 2 dies, i no s'admetrà a tràmit si no s'esmena.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada pel jutge que la va dictar, mentre celebrava audiència pública, en el dia de la data. Jo, el secretari judicial, en done fe, a València.  
  
I, atés que es desconeix el parador de Piero Gabriel Vela Pinedo, expedisc aquest edicte a fi que li valga de notificació en deguda forma.  
  
  
València, 30 de juliol de 2020.- El lletrat de l'Administració de justícia: José Esteban Briz Recio.